Diari Oficial de la Generalitat Valenciana


Sumari del DOGV 9789, del 15-02-2024 (2024/1162)

RESOLUCIÓ de 5 de febrer de 2024, del conseller d'Agricultura, Ramaderia i Pesca, per la qual s'aprova la modificació del plec de condicions de la Denominació d'Origen Alacant.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   9789

Data del DOGV
:   15-02-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1162


Data del document
:   05-02-2024

Organisme emissor
:   Conselleria d'Agricultura, Ramaderia i Pesca

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Ramaderia i Pesca
    * Conselleria d'Agricultura, Ramaderia i Pesca

RESOLUCIÓ de 5 de febrer de 2024, del conseller d'Agricultura, Ramaderia i Pesca, per la qual s'aprova la modificació del plec de condicions de la Denominació d'Origen Alacant. [2024/1162]  
En data 27 de setembre de 2023, el Consell Regulador de la Denominació d'Origen Protegida Alacant va registrar una sol·licitud de modificació del seu plec de condicions.  
Les modificacions sol·licitades són necessàries amb la finalitat d'actualitzar uns aspectes concrets d'acord amb la legislació vigent, adequar unes certes pràctiques de cultiu i rendiments al moment actual, així com per a millorar la redacció d'alguns apartats.  
Es tracta d'una modificació normal a l'efecte de l'article 14 del Reglament Delegat (UE) 2019/33, de la Comissió de 17 d'octubre de 2018, pel qual es completa el Reglament (UE) núm. 1308/2013, del Parlament Europeu i del Consell, pel que fa a les sol·licituds de protecció de denominacions d'origen, indicacions geogràfiques i termes tradicionals del sector vitivinícola, al procediment d'oposició, a les restriccions d'utilització, a les modificacions del plec de condicions, a la cancel·lació de la protecció, i a l'etiquetatge i la presentació.  
  
Per aquest motiu, el procediment de modificació ha d'atindre's al que es disposa en l'article 17 de l'esmentat Reglament Delegat (UE) 2019/33. D'acord amb el que es preveu en l'article 17 del Reglament Delegat (UE) 2019/33, «Si l'estat membre considera que es compleixen els requisits del Reglament (UE) núm. 1308/2013 i les disposicions adoptades en virtut d'aquest, podrà aprovar i fer pública la modificació normal. La decisió d'aprovació inclourà el document únic consolidat modificat, quan siga procedent, i el plec de condicions consolidat modificat».  
Per tot l'exposat, d'acord amb el que es preveu en el Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions (DOGV 9643, 19.07.2023), en relació amb les competències que corresponen a aquesta conselleria, i vista la proposta del director general de Desenvolupament Rural, en l'exercici de les funcions que tinc atribuïdes conforme al que s'estableix en l'article 28 de la Llei 5/1983, de 30 de desembre, del Consell, resolc:  
  
Primer  
Aprovar la modificació del plec de condicions de la Denominació d'Origen Protegida Alacant una vegada comprovat que compleixen els requisits del Reglament (UE) número 1308/2013, del Parlament Europeu i del Consell, de 17 de desembre de 2013, pel qual es crea l'organització comuna de mercats dels productes agraris i pel qual es deroguen els reglaments (CEE) núm. 922/72 (CEE), núm. 234/79 (CE), núm. 1037/2001 i (CE) núm. 1234/2007.  
  
Segon  
Publicar la versió del plec de condicions en la qual s'ha basat aquesta decisió favorable, en el portal agrari de la Conselleria d'Agricultura, Ramaderia i Pesca:  
https://breu.gva.es/b/OVbNboHdcy  
  
El present acte posa fi a la via administrativa i contra aquest pot interposar-se potestativament un recurs de reposició davant el conseller d'Agricultura, Ramaderia i Pesca en el termini d'un mes comptat des de l'endemà de la seua notificació o impugnar-se directament davant l'ordre jurisdiccional mitjançant la interposició d'un recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos des de l'endemà de la seua notificació, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en l'article 10 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 5 de febrer de 2024.- El conseller d'Agricultura, Ramaderia i Pesca: José Luis Aguirre Larráuri.